نظام الدین اورنگ آبادی

شیخ المشائخ خواجہ شاہ نظام الدین اورنگ آبادی چشتی نظامی اورنگ آباد شریف انڈیا جامع علوم ظاہر و باطن تھے
 ولادت 
شاہ نظام الدین اورنگ آبادی چشتی 1071ھ میں قصبہ نگراؤں (کاکوری) میں پیدا ہوئے۔آپ کے بزرگ باہر سے آ کر یہاں آباد ہوئے تھے۔ان کی نسبت شہاب الدین سہروردی کے واسطے سے ابوبکر صدیق تک پہنچتی ہے_مناقب المحبوبین ص 122،حاجی نجم الدین سلیمانی،چشتیہ اکیڈمی فیصل آباد
 تعلیم و تربیت 
آپ کا گھرانا علمی و روحانی گھرانا تھا۔ اس لیے آپ کی تعلیم و تربیت اپنے وطن ہی میں ہوئی۔اس کے بعد دہلی کے اہل کمال کی شہرت سن کر باقی تعلیم کے لیے آپ دہلی پہنچے۔ دہلی اس وقت بھی برصغیر پاک و ہند کا پایۂ تخت تھا۔ شاہ نظام الدین اورنگ آبادی چشتی حصول علم کے لیے دہلی پہنچے تو آپ نے شیخ کلیم اﷲ شاہ جہاں آبادی کا بڑا شہرہ سنا۔ آپ کے دل میں یہ خواہش پیدا ہوئی کہ شیخ کلیم ﷲ شاہ جہاں آبادی کی خدمت میں حاضر ہو کر فیض حاصل کریں۔
 بیعت و خلافت 
آپ کی شیخ کلیم اﷲ شاہ جہاں آبادی سے بیعت تھی شیخ نے تکمیل علم پر آپ کو خرقہ خلافت سے بھی نوازا۔ ان کا شیخ کے اکابر خلفاء میں شمار ہوتا ہے
تکمیل علم اور حصول خلافت کے بعد دکن کی ولایت آپ کو سپرد کی اور ہدایت فرمائی کہ اورنگ آباد میں جا کر مستقل سکونت اختیار کریں۔ مرشد کے حکم کے مطابق آپ اورنگ آباد چلے آئے۔ وہاں ذکر و فکر مراقبہ میں مشغول ہو گئے اور زندگی بھر وہیں رہ کر مخلوق خدا کی خدمت اور رشد و ہدایت کا کرتے رہے۔صدہا آدمی آپ کے فیوضات ظاہری و باطنی سے بہرہ اندوز ہوئے۔

 تصنیف 
آپ نے کئی کتابیں تصنیف کیں- جن میں "نظام القلوب" مشہور ہوئی_ جو اذکار و اشغال کے متعلق ہے۔نظام القلوب ،مولانا نظام الدین اورنگ آبادی چشتی،مطبع مجتبائی دہلی
 خلفاء 
آپ کے بہت سے خلفاء تھے چند ایک جنھوں نے کافی شہرت پائی۔
 1) خواجہ فخر جہاں دہلوی جو آپ کے صاحبزادے اور جانشین بھی تھے
 2) خواجہ مگار خان
 3) سید شاہ شریف
 4) شاہ عشق اﷲ
 5) شاہ محمد علی خواجہ نور الدین
 5) غلام قادر خان
 6) محمد یار بیگ
 7) محمد جعفر
 8) شیر محمد
 9) کرم علی شاہ
 و فات 
شاہ نظام الدین اورنگ آبادی چشتی نے بیاسی(82) سال کی عمر میں 12 ذیقعد 1142ھ کو وفات پائی۔ آپ کا مزار اورنگ آباد دکن میں زیارت گاہ خاص و عام ہے ۔ مخزن چشت ص 331،،خواجہ امام بخش مہاروی چشتیہ اکیڈمی فیصل آباد
 اولاد وامجاد 
آپ کی اہلیہ محترمہ کا تعلق سید بندہ نواز گیسو دراز کے خاندان سے تھا۔ آپ کی اولاد میں پانچ صاحبزادے اور ایک صاحبزادی تھی۔
 1) ۔ عماد الدین
 2) غلام معین الدین
 3) غلام بہاء الدین
 4) غلام کلیم اﷲ
 5) مولانا محمد فخر الدین فخر جہاں سوانح حیات حضرت خواجہ نظام الدین اورنگ آبادی چشتی،مکتبہ سلیمانیہ چشتیہ تونسہ شریف 

 حوالہ جات 

زمرہ:چشتی شخصیات
زمرہ:سلاسل تصوف
زمرہ:ہندوستانی صوفی اولیا
زمرہ:چشتیہ